armvectores/hy_wikipedia_2023 huggingface dataset:
Կարմեն դե Ալոնսո

Կարմեն դե Ալոնսո (իսպ.՝ Carmen de Alonso, 1909, Լա Սերենա, Չիլի - 1993), չիլիացի հեղինակ Կարմեն Մարգարիտա Կարասկոյի գրական անունը։


== Կենսագրություն ==
Կարմեն Մարգարիտա Կարասկո Բարիոսը ծնվել է Լա Սերենայում։ Սովորել է Օվալլեում և Սանտյագոյում, ստացել է ուսուցչի մասնագիտություն։ Նա աշխատել է որպես ուսուցիչ Սանտյագոյում և տարբեր պաշտոններ է ունեցել Ազգային գրադարանում։
Նա սկսել է հաջողությամբ տպագրել իր կարճ պատմվածքները և լայնորեն համագործակցել է ամսագրերի և թերթերի հետ, ներառյալ «Աթանեա» ամսագիրը և իր սեփական սյունակը «Մարգարիտա» թերթում։
1950-ական թվականներին նա մեծապես հայտնի է դառնում իր երկու մանկական` Medallones de sol և Medallones de luna ժողովածուների համար։ 1957 թվականին նա իր «La puebla» պատմվածքի համար հաղթում է «Մարիանո Լատորե» մրցանակը` ժողովրդական հեքիաթների համար։
1960-ականների սկզբին Érase una amapolita և La casita de cristal անթոլոգիաները ևս հայտնի էին։
Նրա պատմություններից շատերը ժողովրդական հեքիաթներ են, որոնք վերցված են Չիլիի հյուսիսային շրջանից և շոշափում են աղքատության, բռնության և անարդարության թեմաներ։ Ալոնսոն ճանաչվել է որպես իր երկրի գյուղական կյանքի մասին գրող ամենաականավոր գրողներից մեկը, և նրա պատմվածքները ներառվել են շատ գրքերի մեջ։


== Աշխատանքներ ==


=== Պատմվածքներ ===
Anclas en la ciudad (1941)


=== Կարճ պատմվածքների հավաքածուներ ===
Gleba (1936)
Provena (1938)
Y había luz de estrellas (1950)
La cita (1962)


=== Մանկական պատմվածքների հավաքածուներ ===
Medallones de sol (1955)
Medallones de luna (1956)
Cantaritos (Leyendas americanas) (1958)
Érase una amapolita: Nuevas leyendas americanas (1962)
La casita de cristal (1962)


== Ծանոթագրություններ ==
Նուրեևո

Նուրեևո (ռուս.՝ Нуреево, բաշկիրերեն՝ Нөрәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 338 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարազդատ Համբարձումյան

Վարազդատ Համբարձումյան (1960, Երևան, Հայկական ԽՍՀ, ԽՍՀՄ), խաչքարագործ վարպետ, ՀՀ ժողովրդական վարպետ։


== Կենսագրություն ==
Ստեղծագործական գործունեությունը սկսել է 1988 թվականից։
2010 թվականին Առնո Բաբաջանյանի անվան ֆիլհարմոնիկ փոքր դահլիճում տեղի է ունեցել Վարազդատ Համբարձումյանի ստեղծագործությունների անհատական ցուցահանդեսը, որտեղ ներկայացվել են շուրջ 400 ստեղծագործությունների լուսանկարներ, խաչքարերի, քանդակագործության վերաբերյալ տեսաշար և քանդակագործի մասին պատմող ֆիլմ։
2010 թվականի մայիսի 28-ին, Սարդարապատի հերոսամարտի հուշահամալիրում կանգնեցվել է Վարազդատ Համբարձումյանի կերտած խաչքար հուշակոթողը՝ նվիրված Սարդարապատի հերոսամարտի հերոս, գումարտակի հրամանատար Վաղարշակ Շահինյանի հիշատակին։
Վարազդատ Համբարձումյանի խաչքարերը ստեղծվում են խաչքարագործության բազմադարյա, ամուր արմատների հիմքով, զարգանում են ստեղծող վարպետի աշխարհի և տիեզերքի ինքնատիպ ընկալմամբ։
Վարազդատ Համբարձումյանի ստեղծած խաչքարերը գտնվում են ՀՀ և Արցախի տարբեր վայրերում, ԱՄՆ-ում, Իտալիայում, Հոլանդիայում, Կանադայում, Ֆրանսիայում, Ռուսաստանում, Հունաստանում, Շվեյցարիաում, Դանիաում, ԱՄԷ-ում, Թուրքիայի հայկական եկեղեցու պատի մեջ, Ուկրաինայում և այլուր։
Արցախում նահատակվածների հիշատակին նվիրված խաչքարեր ունի Երևանի պոլիտեխնիկական ինստիտուտի բակում, Հայկական պետական մանկավարժական ինստիտուտի դիմաց, Մոնթե Մելքոնյանի անվան ռազմական վարժարանում։ Շուշիի ազատագրմանը նվիրված խաչքարը տեղադրված է Շուշի տանող ճանապարհին։


== Պարգևներ ==
Մայամիի Սուրբ Դավիթ եկեղեցու բակում տեղադրված Եղեռնի զոհերի հիշատակին նվիրված խաչքարի համար ստացել է «Յուրահատուկ և բարձր վարպետություն» պարգև, 2006
«Խաղաղարար, համաշխարհային այլանս»-ի կազմակերպած միջազգային ցուցահանդեսին արժանացել է «Տաղանդ և կոչում» շքանշանի, Մոսկվա, 2009
ՀՀ մշակույթի նախարարության ոսկե մեդալ, 2010
Պատվոգրեր՝ զոհված ազատամարտիկների հիշատակին կանգնեցված խաչքարերի համար


== Պատկերասրահ ==

		


== Ծանոթագրություններ ==


== Արտաքին հղումներ ==
Վարազդատ Համբարձումյան. խոստովանություն
Վարազդատ Համբարձումյան
Ենիջե (գետ)

Անվան այլ կիրառումների համար տե՛ս՝ Ենիջե (այլ կիրառումներ)Ենիջե, գետ Սև ծովի ավազանում։


== Ծանոթագրություններ ==
Մանկլավ

Մանկլավ, հայկական արական անուն։ Հայերեն մանկլավիկ՝ «արքունի սպասավոր» բառի կրճատ ձևն է։ Փոխառություն է հունարեն μαγιλαβίτης ձևից։ Հիշատակվել է մեկ անգամ։


== Գործածություններ ==
Մանգլավ, մեծ պապն է Հովհաննես արքեպիսկոպոսի, ով Բարդուղիմեոս առաքելական վանքի առաջնորդն էր և 1438 թվականին ստացավ մի Հայսմավուրք։


== Ծանոթագրություններ ==
Գլինկա (այլ կիրառումներ)

Գլինկա, կարող է վերաբերել՝

Գլինկա - գյուղ, Ուկրաինայի Դոնեցկի մարզի Ստարոբեշևսկի շրջանում
Գլինկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Գլինկա - գյուղ Ռուսաստանի Սմոլենսկի մարզի Գլինկովսկի շրջանի կազմում
(4719) Բարնաբի

(4719) Բարնաբի (անգլ.՝ Burnaby), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 21-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,699945 ա. մ., առավելագույնը մոտենում է 2,2296 ա. մ. հեռավորության վրա և հեռանում 3,1703 ա. մ.։ Արեգակի շուրջ մեկ ամբողջական պտույտ է կատարում 1620,43 երկրային օրվա ընթացքում, իր ուղեծրով շարժվելով միջինում 0,222163 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4719) Բարնաբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրիդրիխսվալդե

Ֆրիդրիխսվալդե (գերմ. Friedrichswalde) — կոմունա Գերմանիայում, համայնքային կենտրոն, գտնվում է Բրանդենբուրգում։
Մտնում է Բարնիմ համայնքի կազմի մեջ։ Գտնվում է Յոչիմստալի (Շորֆհայդե) ենթակայության տակ։ Բնակչությունը 888 մարդ է (2010 թվականի դեկտեմբերի 31-ի տվյալներով)։ Զբաղեցնում է 44,89 կմ² տարածք։ Պաշտոնական կոդը՝ 12 0 60 068։
Գյուղակը բաղկացած է 2 գյուղական համայնքներից։


== Ծանոթագրություններ ==
Տրոիցա (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՏրոիցաՏրոիցա (ռուս.՝ Троица), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բռնավոր (անձնանուն)

Բռնավոր, հայկական արական անուն։ Առաջացել է հայերեն բռնավոր բառից։ Գործածվել է 13-րդ դարում։


== Գործածություններ ==
Բռնավոր, պարոն, իր կնոջ՝ Տղատիկինի հետ Իգնատիոս գրչին գրել տվեց մի Ավետարան, որը նվիրեց Խծկոնից վանքին 1236 թվականին։


== Ծանոթագրություններ ==
Չեմերնիցա (լեռ)

Չեմերնիցա (սերբ.՝ Чемерница), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը տեղակայված է Կնեժևո, Մրկոնիչ Գրադ և Բանյա Լուկա համայնքներիի տարածքում։ Բարձրությունը ծովի մակարդակից կազմում է 1 339 մետր։ Լեռը տեղակայված է Մանյաչա լեռից արևելք։ Լեռան ստորոտին հոսում են Վրբաս և Վրբանյա գետերը և գտնվում են Կոտոր Վարոշ, Ագինո Սելո, Բոչաց և այլ բնակավայրեր։


== Տես նաև ==
Բոսնիա և Հերցեգովինայի լեռների ցանկ


== Գրականություն ==
Статистички годишњак Републике Српске. — Бања Лука: Републички завод за статистику, 2017. — 525 с.


== Ծանոթագրություններ ==
Սահմանների դեմարկացիա և դելիմիտացիա

Սահմանների դեմարկացիա և դելիմիտացիա, միջազգային իրավունքում փոխադարձ համաձայնությամբ հարևան պետությունների պետական սահմանների սահմանագծի որոշումը համապատասխան քարտեզի վրա (դելիմիտացիա) և սահմանագծի անցկացումը երկրի մակերևույթի վրա (դեմարկացիա)։ 
Կատարվում Է, երբ անհրաժեշտություն է առաջանում որոշելու սահմանների ճիշտ տեղը կամ լուծելու դրա հետ կապված խնդիրներ։ Նախ, սահմանակից պետությունների միջև ստեղծվում է դելիմիտացիոն խառը հանձնաժողով։ Երբ դելիմիտացիան արժանանում է հավանության, շահագրգռված կառավարությունների համաձայնությամբ կազմվում է նոր խառը հանձնաժողով՝ կատարելու սահմանագծի դեմարկացիա, այսինքն՝ համապատասխան քարտեզի վրա տեղադրելու որոշված սահմանային նշանները (սահմանային սյուն, բուրգ, փշալարային ցանցեր)։ Կազմվում է արձանագրություն, որին կցվում են սխեմաներն ու լուսանկարները։ Այնուհետն բոլոր նյութերը ներկայացվում են սահմանակից պետություններին։ Դեմարկացիայի արդյունքների հիման վրա կատարվում է սահմանագծի հաստատում։ Հաստատված սահմանագիծը նշագծվում է աշխարհագրական քարտեզի վրա։ Միջազգային իրավունքի կանոններով արգելվում է սահմանային նշանների կամայական տեղափոխումը։ Անհրաժեշտության դեպքում (եթե նրանք ջարդվել կամ ընկել են) կատարվում է սահմանագծի ռեդեմարկացիա (սահմանային նշանների ստուգում և վերականգնում)։
Կամեշկիրսկի շրջան

Կամեշկիրսկի շրջան (ռուս.՝ Камешкирский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Ռուսկի Կամեշկիր։


== Աշխարհագրություն ==
Շրջանի տարածքի մակերեսը կազմում է 976 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12804 մարդ։ Բնակչության խտությունը կազմում էր 13,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սան Խուան (Բալեարյան կղզիներ)

Անվան այլ կիրառումների համար տե՛ս՝ Սան Խուան (այլ կիրառումներ)Սան-Խուան (իսպ.՝ San Juan), քաղաք և համայնք Իսպանիայում, Բալեարյան կղզիների պրովինցիայում։ Գտնվում է Մալյորկա կղզու վրա։ Մունիցիպոլիտետը գտնվում է Պլա-դե Մալյորկա համայնքում։ Տարածքը զբաղեցնում է 38,51 կմ2։ Բնակչությունը 1958 մարդ է (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Información del Instituto Balear de Estadística Archived 2005-12-05 at the Wayback Machine.
Página del Ayuntamiento
Ալեքսեևկա (գյուղ, Բոբրինեցի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ալեքսեևկա գյուղում բնակվում էր 654 մարդ։ Բնակավայրը զբաղեցնում է 1,72 կմ² տարածք։ Բնակչության խտությունը կազմում էր 380,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիշնևեցկի (Կամենսկի շրջան)

Վիշնևեցկի (ռուս.՝ Вишневецкий), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Նևսկի Պարկլեսխոզ

Նևսկի Պարկլեսխոզ (ռուս.՝ Невский Парклесхоз), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը վերջին գրանցված տվյալներով կազմում էր 210 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրեմույ

Տրեմույ (ֆր.՝ Trémouilles), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 521 մարդ, բնակչության խտությունը` 18.07 մարդ/կմ²։ Բնակավայրը զբաղեցնում է 28.83 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 13 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 289 աշխատունակ (15-64 տարեկան)  բնակիչ, որոնցից ակտիվ էին 226-ը, իսկ ոչ ակտիվները` 63։ Ակտիվության ցուցանիշը կազմում է 78,2 %։ 226 աշխատունակ մարդկանցից աշխատել է 213 անձ (120 տղամարդ և 93 կին)։ Գործազուրկ են եղել 13 անձ (6 տղամարդ և 7 կին)։ 63 անաշխատունակներից 22-ը եղել են աշակերտներ կամ ուսանողներ, 27-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գաբոր Կիրայ

Գաբոր Կիրայ (հունգ.՝ Király Gábor, ապրիլի 1, 1976(1976-04-01)[…], Սոմբատհեյ, Հունգարիա), հունգարացի պրոֆեսիոնալ ֆուտբոլիստ, դարպասապահ։ Հանդես է գալիս հունգարական «Հալադաշ» ֆուտբոլային ակումբում և Հունգարիայի ֆուտբոլի ազգային հավաքականում։
Գաբոր Կիրայը համարվում է այն ամենատարեց ֆուտբոլիստը, ով երբևէ մասնակցել է Եվրոպայի առաջնության եզրափակիչ փուլին (40 տարեկան 74 օրական)։


== Կարիերա ==


=== Ակումբային ===
1993-1997 թվականներին հանդես է եկել հունգարական «Հալադաշ» ակումբի կազմում։ 1997-2004 թվականներին հանդես է եկել գերմանական «Հերտա» ֆուտբոլային ակումբում։ 2004-2007 թվականներին հանդես է եկել անգլիական «Քրիսթալ Փելաս» ակումբի կազմում։ 2006 թվականին վարձավճարով հանդես է եկել անգլիական «Վեսթ Հեմ Յունայթեդ»-ում։ 2006-2007 թվականներին վարձավճարով հանդես է եկել անգլիական «Ասթոն Վիլլա» ֆուտբոլային ակումբում։ 2007-2009 թվականներին հանդես է եկել անգլիական «Բերնլի» ֆուտբոլային ակումբում։ 2009 թվականին վարձավճարով հանդես է եկել գերմանական «Բայեր 04»-ում։ 2009-2014 թվականներին հանդես է եկել գերմանական «Մյունխեն 1860»-ում։ 2014-2015 թվականներին հանդես է եկել անգլիական «Ֆուլհեմ» ֆուտբոլային ակումբում։ 2015 թվականից մինչև հիմա հանդես է գալիս հունգարական «Հալադաշ» ֆուտբոլային ակումբում։


=== Ազգային հավաքական ===
1998 թվականից մինչև հիմա հանդես է գալիս Հունգարիայի ֆուտբոլի ազգային հավաքականում։


== Ծանոթագրություններ ==


== Արտաքին հղումներ ==
Էջը fussballdaten.de կայքում
Էջը weltfussball.de կայքում
Էջը kicker.de կայքում
Կալակեյտո

Կալակեյտո (ֆիններեն՝ kalakeitto), ֆիննական ազգային ուտեստ, ֆիննական ավանդական ապուր։ Կարող է հանդիպել կաթնային ուխա (ռուսական ազգային ապուր)։ 
Սովորական կալակեյտոն պատրաստվում է սպիտակ, ոսկորները հանած ձկով, ինչպիսին է կամբալան, սիգը, տրեսկան։ Սակայն կա կալակեյտոի տոնական ձևը որը կոչվում է լոխիկեյտո։ Այն իր մեջ պարունակում է սաղմոն և այն ժամանակ կաթի փոխարեն օգտագործվում է սերուցք։ 
Ապուրի պատրաստումը բավականին հեշտ է։ Արգանակում, խաշած կաշվով, գլխով, լողակներով ձկանը ավելացնում են կարտոֆիլ, ձկան ֆիլե և պատրաստելու ընթացքում ավելացվում է կաթ և սերուցք։ 
Կալակեյտոն ավանդաբար պատրաստվում է թուջե կաթսայում և ջեռոցում։ Օգտագործել միայն պատրաստելուց 1 օր անց։ 


== Ծանոթագրություններ ==
Վինիլացետատ

Վինիլացետատ, СН3СООСН=СН2, քացախաթթվի և վինիլսպիրտի էսթերը։ Անգույն, թույլ արցունքաբեր հեղուկ է։ Եռման ջերմաստիճանը՝ 73 °С, հալմանը՝ –100,2 °С, խտությունը՝ 934,2 կգ/մ3։ 380 °С-ում ինքնաբոցավառվում է օդում։ Լավ է լուծվում օրգանական լուծիչներում, ջրում՝ սահմանափակ (2,5%)։ Հեշտությամբ պոլիմերվում և սոպոլիմերվում է։ Ստանում են քացախաթթվի և էթիլենի (O2-ի մասնակցությամբ) կամ ացետիլենի և քացախաթթվի փոխազդեցությամբ։ Օգտագործվում է էցուիվինիչացետատ և սոպոլիմերներ (ստիրոլի, էթիլենի, վինիլքլորիդի և այլ մոնոմերների հետ) ստանալու համար։ Թույլատրելի առավելագույն պարունակությունն օդում՝ 10 մգ/մ3։
Սեն Վենսան սյուր Ժաբրոն

Սեն Վենսան սյուր Ժաբրոն (ֆր.՝ Saint-Vincent-sur-Jabron, օքս.՝ Sant Vincenç de Jabron), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Նուայե սյուր Ժաբրոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04199։


== Բնակչություն ==
Համայնքի բնակչությունը 2008 թվականին կազմում էր 194 մարդ։


== Տնտեսություն ==
2007 թվականի տվյալներով 114 աշխատունակ տարիքի մարդկանցից (15-64 տարեկան) 77-ը տնտեսապես ակտիվ էին, 37-ը անգործ (ակտիվության ցուցանիշը 67,5 %, 1999 թվականին եղել է՝ 70,5 %)։ 77 աշխատունակ բնակիչներից 69-ը աշխատում էին (39 տղամարդ և 30 կին), անաշխատանք էին 8-ը (3 տղամարդ և 5 կին)։ 37 անգործ մարդկանցից 11-ը աշակերտներ կամ ուսանողներ են, 13-ը թոշակառու, 13-ը չէին աշխատում այլ պատճառներով։


== Տեսարժան վայրեր ==
Հին գյուղի ավերակներ
Զինվորական հուշարձան՝ նվիրված 1939—1945 թվականներին
Եկեղեցուն կից դղյակ (XVII դար)
Սեն Վենսան եկեղեցի
Սաղավարտների թանգարան


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սեն Վենսան սյուր Ժաբրոն» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-18 
«Սեն Վենսան սյուր Ժաբրոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Վալենտինա Կորտեզե

Վալենտինա Կորտեզե, կամ Վալենտինա Կորտեզա (իտալերեն՝ Valentina Cortese,  հունվարի 1, 1923(1923-01-01), Միլան, Իտալիա - հուլիսի 10, 2019(2019-07-10), Միլան, Իտալիա),   թատրոնի և կինոյի իտալացի  դերասանուհի։


== Կենսագրություն ==
Կորտեզեն սկսեց նկարահանվել Իտալիայում  1941 թվականին։ Նրա դերասանական կարիերան ԱՄՆ-ում սկսվել է  «Տուն հեռագրական բլրի վրա» ֆիլմի ավարտից հետո` 1951 թվականի, որտեղ նա խաղացել է իր ապագա ամուսնու` Բեյսհարտ Ռիչարդի հետ։ Նրանք ամուսնացել են հենց նույն թվականին, իսկ ինը տարի հետո բաժանվել։ Այդ ամուսնությունից Վալենտինային մնաց  մասնագիտությամբ դերասան որդի։
Նա ելույթ ունեցավ միլանական Театро Пикколоում, խաղացել է  Ջորջո Ստրեհլերիբեմադրությունում։ Ֆիլմում նրան նկարահանել են Ժյուլ Դասսենը, Լեո Ժոզեֆը,  Անտոնիոնինբբ, Ֆելինին, Ֆրանսուա Տրյուֆոն, Ժոզեֆ Լոուզին, Մոնիչելին, Սթենլի Կրամերը, Տերրի Գիլիամը և այլ ռեժիսորներ։
1950 թվականին խաղացել է Իշխանուհի Տարականովայի դերը «Արծվի ստվերի տակ» ֆիլմում, 1962 թվականին— Էլեոնորա Դուզեի դերը «Բժիշկը Սան-Միկելեից» ֆիլմում։ 1974 թվականին  «Ամերիկական գիշեր» ֆիլմի դերի համար  նա արժանացել է  «Օսկար» ինչպես լավագույն երկրորդ կարգի դերասանուհի։ Մրցանակը շնորհվել է Ինգրիդ Բերգմանին լավագույն դերի համար «Սպանություն «Արևելյան ճեպընթացում» (ֆիլմ)ում», որը դուրս գալով բեմ ասաց. «Սա անարդար է։ Այս մրցանակը պետք է շնորհվեր Վալենտինային։ Դա նրան արժանի է»։
1977 թվականին Վալենտինան նկարահանվել է Ֆրանկո Ձեֆֆիրելլիի «Հիսուսը Նազարեթից» ֆիլմում, որտեղ խաղացել է Իրոդիադայի դերը։


== Ընտրված ֆիլմաշար ==
1941 - Առաջին սեր - Նեռինա Ռեդդի
1949 - Գողերի մայրուղի - Ռիկա
1949 - Մալայա - Լուանա
1951 - Տուն հեռագրական բլրի վրա - Վիկտորյա Կովելսկա
1952 - Հայտնի մարդիկ - Մարիյա
1954 - Բոբիկ կոմսուհին - Վալենտինա Տոռլատո-Ֆավրինի
1955 - Ընկերուհիներ - Նենե
1961 - Վառավվա - Ջուլյա
1963 - Աղջիկը, որը չափից շատ է չարացել - Լաուրա Կռավեն-Տորաննի
1964 - Այցելություն -  Մաթիլդա Միլլեր, Սերժ Միլլերի կինը
1965 - Ջուլիետան և հոգիները - Վալենտինա
1966 - Սև արև - Մարիա
1970 - Մարիայի բնավորությունները
1971 - Առաջին սեր - Մայր
1971 - Նավակը խոտի վրա - Քրիստինա
1972 - Եղայր Արև, քույր Լուսին - Պիկա դը  Բերմարդոն
1972 - Տրոցկու սպանությունը -  Նատալիա Իվանովնա
1973 - Ամերիկական գիշեր - Սեվերին
1976 - Սուպերպլուտ - Վդօվա
1977 - Հիսուսը Նազարեթից - Իրոդիադա
1980 - Երբ վերջացավ ժամանակը - Ռոուզ Վալդեց
1988 - Բարոն Մյունհաուզենի ճանապարհորդությունը դեպի լուսին - Թագուհի Արիադնա
1991 - Բաստեռայի ննջարանը - Ստեֆանիա
1993 - Ագռավ - Իգումենյա


== Ծանոթագրություններ ==


== Մրցանակներ ==
BAFTA 1974 — «Երկրորդ կարգի լավագույն դերասանուհի» («Ամերիկական գիշեր»)
Ֆրասինետո

Ֆրասինետո (իտալերեն՝ Frassinetto), կոմունա Իտալիայի Պիեմոնտ մարզի Թուրին գավառում։
Բնակչությունը՝ 287 մարդ (2008 թվականի տվյալներով)։ Բնակչության խտությունը՝ 12 մարդ/կմ²։ Տարածքը՝ 24 կմ²։ Փոստային ինդեքսը՝ 10080։ Հեռախոսային կոդը՝ 0124։
Բնակավայրի հովանավորն է համարվում սուրբ Բարդուղիմեոս առաքյալը։ Տոնը նշվում է օգոստոսի 24-ին։ 


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար՝0124 801007
Էլեկտրոնային փոստ՝ info@comune.frassinetto.to.it
Պաշտոնական կայք՝ http://www.comune.frassinetto.to.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ազգային ինստիտուտ վիճակագրության (իտալ.)
http://www.istat.it/english/ Archived 2009-12-07 at the Wayback Machine.
76 (թիվ)

Անվան այլ կիրառումների համար տե՛ս՝ 76 (այլ կիրառումներ)76 (յոթանասունվեց), բնական թիվ է

76 կարգային թիվն է կրում Ֆրեյա աստերոիդը


== Այլ ==
76-ը՝
Ռուսաստանի Դաշնության սուբյեկտներից Յարոսլավլի մարզի կոդն է
Ֆրանսիայի Ծովամերձ Սեն դեպարտամենտի կարգային թիվն է


== Տե'ս նաև` ==
76-րդ հարավային զուգահեռական
76-րդ հյուսիսային զուգահեռական
76 թ.
Մ. թ. ա. 76 թ.
1976 թ.
(2466) Գոլսոն

(2466) Գոլսոն (անգլ.՝ Golson), աստերոիդ աստերոիդների հիմնական գոտում։ Հայտնաբերվել է 1959 թվականի սեպտեմբերի 7-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,636081 ա. մ., առավելագույնը մոտենում է 2,1983 ա. մ. հեռավորության վրա և հեռանում 3,0739 ա. մ.։ Արեգակի շուրջ մեկ ամբողջական պտույտ է կատարում 1563,28 երկրային օրվա ընթացքում, իր ուղեծրով շարժվելով միջինում 0,230285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2466) Գոլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծավալային ուժ

Ծավալային ուժ, մարմնի ամբողջ ծավալով բաշխված ուժ։ Ազդում է մարմնի բոլոր մասնիկների (տարրական ծավալների) վրա, ընդ որում, յուրաքանչյուրի վրա ազդող ուժը համեմատական է նրա ծավալին։ Ծավալային ուժի օրինակ է ձգողության ուժը։ Տվյալ մասնիկի վրա ազդող ծավալային ուժերի երկրաչափական գումարի և այդ մասնիկի ծավալի հարաբերության սահմանը, երբ ծավալը ձգտում է կետի, կոչվում է ծավալային ուժի լարում այդ կետում։
(8686) Ակենսայդ

(8686) Ակենսայդ (անգլ.՝ Akenside), աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,278324 ա. մ., առավելագույնը մոտենում է 2,0657 ա. մ. հեռավորության վրա և հեռանում 2,4909 ա. մ.։ Արեգակի շուրջ մեկ ամբողջական պտույտ է կատարում 1256,09 երկրային օրվա ընթացքում, իր ուղեծրով շարժվելով միջինում 0,286603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8686) Ակենսայդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորհրդային իշխանության հաստատման 50-ամյակի կոթող (Կոնստանտինովսկ)

Խորհրդային իշխանության հաստատման 50-ամյակի կոթող (ռուս.՝ Обелиск в честь 50-летия установления Советской власти), հուշարձան-կոթող Ռուսաստանի Ռոստովի մարզի Կոնստանտինովսկ քաղաքում, որը տեղադրվել է Դոնում խորհրդային իշխանության հաստատման 50-ամյակի կապակցությամբ։
Հասցեն՝ Ռոստովի մարզ, ք. Կոնստանտինովսկ, Կոմերիտական և Կոմունիստական փողոցների խաչմերուկ։


== Պատմություն ==
Խորհրդային իշխանությունը Դոնում հաստատվել է սպիտակգվարդիականի հետ մարտերում։ 1920 թվականի սկզբին այն վերջնականապես հաստատվել է։ Դոնում խորհրդային իշխանության հաստատման 50-ամյակի կոթողը տեղադրվել և բացվել է Ռոստովի մարզի Կոնստանտինովսկ քաղաքի Կոմերիտական և Կոմունիստական փողոցների խաչմերուկում 1967 թվականի նոյեմբերին։
Կոթողը կառուցվել է համաձայն Աշխատավորների պատգամավորների շրջանային խորհրդի 1967 թվականի հունիսի 21-ի №222 որոշման։ Հուշարձան-կոթողի նախագծի հեղինակն էր ռոստովցի քանդակագործ, «Օբլարխպրոյեկտի» նախագծերի նախկին գլխավոր ճարտարապետ, Ռոստովի ինժեներաշինարարական ինստիտուտի ճարտարապետության ամբիոնի վարիչ Վլադիմիր Իվանովիչ Գրիգորը (1913-1996)։ Կոթողի կառուցմանը մասնակցել են նաև քաղաքի երիտասարդությունը և այլ բնակիչներ։


== Նկարագրություն ==
Կոթողը պատրաստված է աղյուսով երեսպատված և ներսից բետոնապատված երկաթե հիմնակմախքից։ Կոթողը սվաղված է ցեմենտով և երեսպատված մարմարի սալիկներով։
Կոթողը քառանիստ, հատույթում քառակուսի, 11 մետր բարձրությամբ և հատույթում 1,2х1,2 մետր չափսերով սյուն է։ Կոթողի յուրաքանչյուր կողմին գրված են տարեթվերը՝ 1917 - 1967։ Սյունը տեղադրված է երկսանդուղքավոր երկաթբետոնե պատվանդանին։ Ժամանակին կոթողում զմռսվել է Կոնստանտինովսկի կոմերիտականների նամակը 2000 թվականի կոմերիտականներին։ 2015 թվականի վերջում - 2016 թվականի սկզբին կատարվել է հուշարձանի հիմնանորոգում, վերականգնվել է պոկված սալիկը, բարեկարգվել է կոթողին հարող տարածքը։


== Գրականություն ==
Михалевич Н. Эхо революции и Гражданской войны.//Семикаракорские вести.-2013.-25 мая.
Какурин Н. Е., Вацетис И. И. Гражданская война. 1918–1921 / Под ред. А. С. Бубнова и др. — СПб.: Полигон, 2002. — 672 с. с. — (Великие противостояния). — 5100 экз. — ISBN 5-89173-150-9.
Родионов В. Тихий Дон Атамана Каледина — М.: «Алгоритм», 2007. — 288 с. — ISBN 978-5-9265-0416-0.


== Արտաքին հղումներ ==
Обелиск шахтерам–красногвардейцам
Обелиск шахтерам–красногвардейцам(չաշխատող հղում)


== Ծանոթագրություններ ==
Կուտ-Կուդինով (Դուբովսկի շրջան)

Կուտ-Կուդինով (ռուս.՝ Кут-Кудинов), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Անդրեևսկի գյուղական համայնքի կազմի մեջ։
Գիսակ Վրույր

Գիսակ Եղիայի Վրույր (1884, Կոստանդնուպոլիս, Օսմանյան կայսրություն - 1973, Լոս Անջելես), հայ ջութակահար։


== Կենսագրություն ==
1903 թվականին մեկնել է Բելգիա, սովորել Բրյուսելի կոնսերվատորիայում՝ Մ․ Թոմսոնի մոտ, որն ավարտելուց հետո դարձել է նույն կոնսերվատորիայի պրոֆեսոր։ Համերգներով հանդես է եկել Եվրոպայի երկրներում։ Վրույրը ջութակի ֆրանսիական–բելգիական դպրոցի վիրտուոզ-ռոմանտիկական թևի ներկայացուցիչ է։ Նրա նվագացանկում կենտրոնական տեղ են գրավել Ա․ Վիյոտանի, Հ․ էռնստի, Ն․ Պագանինիի, Մ․ Թոմսոնի, Կ․ Մեն–Մանսի ստեղծագործությունները։ 1911–1914 թվականներին Վրույրն ապրել է Թիֆլիսում, ընտրվել Թիֆլիսի հայոց երաժշտական ընկերության վարչության կազմում։ Համերգներով հանդես է եկել Անդրկովկասի այլ քաղաքներում, մասնավորապես Բաթումում, Ալեքսանդրապոլում։ 1914 թվականին համերգային շրջագայության է մեկնել Հոլանդիա։ 1923 թվականից ապրել է ԱՄՆ-ում (Լոս Անջելես)։ Նվագել է «Մետրո Գոլդվին Մայեր» կինոընկերության նվագախմբում, հիմնադրել իր դպրոց-ստուդիան, զբաղվել մանկավարժությամբ, կազմել ջութակի ուսումնական ձեռնարկներ։ Վրույրը նաև շնորհալի նկարիչ էր, մասնակցել է Լոս Անջելեսի գեղարվեստական ցուցահանդեսներին, շահել ոսկե մեդալներ։ Նրա նկարների մի մասը պահվում է Հայաստանի ժողովրդական արվեստի թանգարանում (Երևան)։


== Գրականություն ==
Ցիցիկյան Ա․, «Հայկական աղեղնային արվեստը», (1977 թվական, էջ 94—103)։
Ստրատոնավորդների հուշարձան (Սարանսկ)

Ստրատոնավորդների հուշարձան (ռուս.՝ Памятник героям-стратонавтам), ստրատոնավորդներ Պավել Ֆեդոսեենկոյի, Անդրեյ Վասենկոյի և Իլյա Ուսիսկինի հուշարձանը, որը տեղադրվել է Սարանսկի  երկաթուղային կայարանի դիմացի հրապարակում 1963 թվականի հունվարի 30-ին։


== Պատմություն ==

1934 թվականի հունվարին Պավել Ֆեդոսեենկոն, Անդրեյ Վասենկոն և Իլյա Ուսիսկինը «Օսոավիախիմ -1» ստրատոստատով բարձրացել են 22 կմ բարձրության վրա։ Ստրատոստատը մշակվել է թռիչքի մասնակիցներից մեկի`Անդրեյ Վասենկոյի կողմից։ Ստրատոստատը վայրէջքի ժամանակ վթարի է ենթարկվել, այն կործանվել է Մորդովիայի հարավում գտնվող Պոտիժ-Օստրոգի գյուղի մոտակայքում, և թռիչքի մասնակիցները մահացել են։
Սկզբում հուշարձանը նախատեսվում էր տեղադրել ստրատոստատի անկման վայրում, այնուհետև որոշվել է այն տեղադրել Մորդովիայի մայրաքաղաք Սարանսկում։ Հուշարձանի առաջին նախագծի իրականացմանը խոչընդոտել է Հայրենական մեծ պատերազմը։ Հուշարձանի կառուցման համար համամիութենական մրցույթ հայտարարվել է միայն 1957 թվականին։
Հուշարձանն իրենից ներկայացնում է ավիացիոն սաղավարտով, ծածանվող բաճկոնով, սվիտերով և ավիատորի կոշիկներով երիտասարդ տղամարդու ֆիգուր՝ տեղադրված  բարձր գլանաձև պատվանդանի վրա՝ պատված լաբրադորիտով։ Պատվանդանի վրա քանդակված են երեք ստրատոնավորդների դիմանկարներ և մակագրություն՝ «Հերոս ստրատոնավորդներին»։
Հուշարձանի հեղինակներն են քանդակագործ Ա. Ա. Պիսմենին և ճարտարապետ Ալեքսեյ Դուշկինը։
Հուշարձանի բացմանը ներկա են գտնվել  ստրատոնավորդների հարազատները, որոնք այցելել են գավառագիտական թանգարան, կիսվել իրենց հիշողություններով և թանգարանին հանձնել ստրատոնավորդների անձնական իրեր, լուսանկարներ ու փաստաթղթեր։


== Գրականություն ==
Зараева Н. Прорыв в стратосферу. - Саранск: Известия Мордовии, № 14, 30 января 2004.


== Ծանոթագրություններ ==
Выхлоп (դիպուկահար հրացան)

ВССК «Выхлоп» (ռուս.՝ Винтовка Снайперская Специальная Крупнокалиберная, Ինդեքս ГРАУ — 6С8) կամ ВКС, ռուսական անձայն խոշոր տրամաչափի դիպուկահար հրացան, պատրաստված բուլփափի կառուցվածքով։ Մշակված է Ռուսաստանի անվտանգության դաշնային ծառայության հատուկ պատվերով, խոշոր տրամաչափի АШ-12 ավտոմատի հետ միասին (АС «Вал»-ի և ВСС «Винторез» հրացանի համալիրի նման)։ Առաջին անգամ զենքը հասարակության լայն շրջանակում ցուցադրվել է մոսկովյան «Ինտերպոլիտեխ-2005» ցուցահանդեսին։
ВССК-ի հիմնական նշանակությունը հանդիսանում է անձայն և առանց բոցավառվելու թեթև և չզրահապատված սարքերի, ինչպես նաև անհատական սարքավորումների պաշտպանության նպատակով կենդանի ուժերի ջախջախումը (այդ թվում նաև ծանր զրահաբաճկոններով) մինչև 600 մետր հեռավորության վրա։


== Նկարագրություն և կառուցվածք ==
ВССК-ի վերալիցքավորումը մեխանիկական է, որը գտնվում է հրացանի աջ կողմում, շարժվում է աստիճանաբար, ինչն ավելի էրգոնոմիկ է, քան պտուտակային փակաղակի ավանդական կառավարումը։ Բռնակի վրա, որը կապված է փակաղակի շրջանակին, տեղադրված է նախնական ռանդման լծակը և բռնատեղի ապահովիչը, որը բացառում է փակաղակի ինքնուրույն բացումը։  Փողանցքի փակումը տեղի է ունենում փակաղակի պտտմամբ՝ փողի չորս հավասար դասավորված մարտական դիմահարների վրա։ Ձգանի մեխանիզմը կայծհանի տեսակ է։ Հինգ փամփուշտները տեղավորվում են միաշարք պլաստիկ պահեստատուփում, պարկուճը արտացոլվում է աջ կողմում։
Ապահովիչի կառավարման դրոշակը տեղադրված է աջ կողմում։ Հրացանը ունի ծալվող երկճղի հենակ, որը ծալված վիճակում լիովին տեղավորվում է փողակալի մեջ։ Երկճղի հենակի կառուցվածքը թույլատրում է կրակելու ժամանակ կարգավորել կրակի սահմանի բարձրությունը։ Կարգավորվում է նաև կոթի պահպանակի բարձրությունը և ծոծրակալի դիրքը։ Հիմնական նշանառությունը օպտիկական է, որի տեղադրման համար է ծառայում փողատուփի վերին մասում տեղադրված բազմակողմանի տեղակայման նշանաձողիկը։ Օժանդակ նշանառությունը մեխանիկական է, դիօպտիկական տեսակի, որի նշանահատիկը և ուղղանը ծալվող են։
Դիպուկահար հրացանից կրակելու համար օգտագործվում են հրացանային СЦ-130 2,7 մմ տրամաչափի փամփուշտները։ Նմանատիպ փամփուշտները ապահովում են կրակոցի ճշտությունը մոտ մեկ անկյունային րոպե (СЦ-130ПТ), ինչպես նաև 16 մմ երկաթե սալաքարի ճեղքումը 200 մ հեռավորության վրա կամ հինգերորդ աստիճանի  զրահաբաճկոնի պաշտպանությունը 100 մետր հեռավորության վրա(СЦ-130ВПС). Փողային էներգիան 2.5 կՋ է։
Հրացանը ունի իրեն միացված խլացուցիչ, որը հանվում է տեղափոխման կամ մաքրման ժամանակ։


== Ծանոթագրություններ ==


== Արտաքին հղումներ ==
ВССК на сайте КБП Archived 2020-01-31 at the Wayback Machine.
Винтовка ВКС на официальном сайте филиала ГУП КБП — «ЦКИБ СОО» Archived 2020-01-28 at the Wayback Machine.
описание ВССК «ВЫХЛОП» на сайте shooting-iron.ru
Винтовка снайперская специальная крупнокалиберная бесшумная 6C8 ВКС / ВССК «Выхлоп» (Россия)
крупнокалиберная снайперская винтовка «Выхлоп» (Россия)
(4790) Պետրպրավեց

(4790) Պետրպրավեց (անգլ.՝ Petrpravec), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 9-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,625628 ա. մ., առավելագույնը մոտենում է 2,4014 ա. մ. հեռավորության վրա և հեռանում 2,8499 ա. մ.։ Արեգակի շուրջ մեկ ամբողջական պտույտ է կատարում 1553,99 երկրային օրվա ընթացքում, իր ուղեծրով շարժվելով միջինում 0,231662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4790) Պետրպրավեց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաբորե (գյուղ, Ուգրանսկի շրջան)

Անվան այլ կիրառումների համար տե՛ս՝ ԶաբորեԶաբորե (ռուս.՝ Заборье), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեֆլեկտոր

Ռեֆլեկտոր (լատ.՝ reflectere արտացոլել, անդրադարձնել), հայելային օբյեկտիվով աստղադիտակ, որում երկնային լուսատուների պատկերն ստացվում է լուսային ճառագայթների անդրադարձման միջոցով։


== Կիրառում ==
Ռեֆլեկտորը հիմնականում օգտագործում են երկնքի լուսանկարման, ֆոտոէլեկտրական և սպեկտրային հետազոտությունների համար։ Աշխարհի խոշորագույն ռեֆլեկտի (ԽՍՀՄ) գլխավոր հայելու տրամագիծը 6 մ է։
Ուղղորդված անտենայի տարր (մետաղալար, ձող, սկավառակ), որը տեղադրվում է հիմնական ճառագայթիչից հետո։ Ծառայում է ընդունվող կամ առաքվող էլեկտրամագնիսական էներգիան պահանջվող ուղղությամբ կենտրոնացնելու համար։
Մետաղե կամ ապակե գոգավոր հայելի՝ լուսային կամ ջերմային ճառագայթներն անդրադարձելու համար, կիրառվում է, օրինակ, ջեռուցիչ սարքերում։
Բետին

Բետին (պորտ.՝  Betim), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 415 098 մարդ՝ 2006 թվականի տվյալներով։ Գրավում է 345,99 կմ2 տարածք։ Բնակչության խտությունը կազմում է՝ 1.199,7 մարդ/կմ2։


== Պատմություն ==
Քաղաքը հիմնադրվել է 1938 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.447.525 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 36.882,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,775 (տվյալները ՄԱԿ-ի զարգացման ծրագրի)։
Սաղվավիստղե

Սաղվավիստղե (վրաց.՝ საყვავისტყე), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 200 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 402 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Վոլոդյա Աբրահամյան (այլ կիրառումներ)

Վոլոդյա Աբրահամյան անուն-ազգանունը կարող է վերաբերել՝

Վոլոդյա Ղազարոսի Աբրահամյան (ծնվ. 1939), հայ ճարտարագետ։
Վոլոդյա Վաղարշակի Աբրահամյան, (1924-1945), բանաստեղծ։
Վոլոդյա Աբրահամյան, (1956-1993), հայ ազատամարտիկ։


== Ծանոթագրություններ ==
Շիրոկի (գյուղ, Ռայչիխինսկի քաղաքային օկրուգ)

Անվան այլ կիրառումների համար տե՛ս՝ ՇիրոկիՇիրոկի (ռուս.՝ Широкий), գյուղ Ռուսաստանի Ամուրի մարզի Ռայչիխինսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 1478 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոֆի Թյորներ

Սոֆի Թյորներ (անգլ.՝ Sophie Turner; ծնվել է 21․2․1996, Նորտհեմպտոն), անգլիացի դերասանուհի։


== Կենսագրություն ==
Սոֆի Թըրները ծնվել է 1996 թվականի փետրվարի 21-ին Մեծ Բրիտանիայի Նորտհեմպտոն քաղաքում։ Նա սովորել է Կինգս միջնակարգ դպրոցում, որտեղ հաճախել է տեղական թատրոն։ Վերապատրաստվել է Պլեյբոքս անգլիական թատրոնում։
2011 թվականին մեծ համբավ ձեռք բերեց Ռ․ Ռ․ Մարտինի «Սառույցի և կրակի երգը» սագայի մոտիվներով նկարահանված «Game of Thrones» հեռուստասերիալում կատարելով Սանսա Սթարկի դերը։ 2015 թվականին Սոֆին խաղացել է «Barely Lethal» ֆիլմում։


== Մրցանակներ և անվանակարգեր ==


== Ծանոթագրություններ ==
Ավետարանոցի առաջին մելիքական ապարանք

Ավետարանոց, վերջին շրջանում նաև Չանախչի գյուղը Արցախի հնագույն բնակավայրերից մեկն է։ Գյուզի անունը կապվում է Աղվանք-Արցախի թագավորների անվան հետ։ Գյուղը հայտնի է իր պատմական հուշարձաններով։ Ավետարանոցի առաջին մելիքական ապարանքը գտնվում է Արցախի Հանրապետության, Ասկերանի շրջանի համանուն գյուղի հարավային մասում՝ Կուսանաց անապատի մոտ, կիսավեր վիճակում, պահպանվել է մինչև մեր դարի սկզբները։


== Պատմական ակնարկ ==
Ըստ Մ․ Բարխուդարյանցի՝ այն համարվում է «Մէլիք-Բաղու ապարանն», նաև Ե․ Լալայանն է պնդում, որ «Մէլիք-Բաղու ապարանն»-ը բաղկացած է եղել մի քանի ղարադամներից (գլխատներից - Ա․Ղ․), քարից է շինված, և դեռևս կանգուն են։ Ըստ պերճախոս Ստ․ Լիսիցյանի՝ Ավետարանոցը պատկանում է մելիք Բաղիին և կառուցվել է 17-րդ դարում։  Նշվում է նաև, որ երեսուն  ղարադամներից պահպանվել են ընդամենը երկուսը, ինչպես նաև երեք ղարադամների մնացորդներ են երևում։ Այսպիսով, ուսումնասիրողները ապարանքը վերագրում են 17-րդ դարին և Մելիք-Բաղի Ա-ին, սակայն որևէ փաստարկով չեն հիմնավորում, այլ ինչպես շատ ուրիշ դեպքերում, հիմնավորում են ավանդաբար փոխանցված տեղեկություններով։ Նույնանուն այս մելիքներից շատ ավելի մեծ ճանաչում է ունեցել 18-րդ դարի սկզբի փոթորկալից դեպքերի մասնակիցներից մեկը՝ Մելիք-Բաղի Բ-ը, որի անունը Բաղի, Բաղէր կամ Բաղըր բարբառային ձևերով բազմիցս հիշվում է 1724-1726 թվականների պաշտոնական թղթերում։ Այս տարիներին Արցախի և Սյունիքի լեռնային ամրություններում, բերդերում, վանքերում, ամրոցներում, մելիքանիստ բերդավաններում, սղնախներում ծավալված հակաթուրքական ազատամարտերի և ազգային անկախության բուռն պայքար էր ընթանում, որի մասին վկայված է հիշյալ բնույթի բազմաթիվ հուշարձաններով։ Հայտնի է, որ այդ մարտերում հռչակված սղնախներից մեկն էլ Վարանդայի սղնախն էր՝ Ավետարանոց կենտրոնով, իսկ սղնախական զինուժի հրամանատարն ըստ 1724 թվականի մի զեկուցագրի՝ Մէլիք Բաղէրն էր։ Նշենք նաև, որ  վկայությունները փաստում են, որ ապարանքի կազմում առնվազն 2-3 քարակերտ գլխատներ կան։ Դրանց նկարագիրը Ստ. Լիսիցյանը տալիս է պահպանված գլխատների օրինակով։ Նշում է, որ  մելիքական ղարադամները քառակուսի հատակագծով են և դեպի բակ դուրս եկող ցածր դռներով։  Ներսում պատերի խորշերից մեկը լայն խողովակով դուրս է գալիս տանիք։ Ոչ մի սյուն չկա Ավետարանոցում։ Թաղը շինված է ճեղքված քարերից՝ ամուր կրաշաղախով։ Հեղինակը ծանոթագրում է նաև, որ Մելիք Բաղիի դռան քարը հանել ու շարել են դպրոցական պատի մեջ։ Ամեն դեպքում ակնհայտ է, որ Մելիք-Բաղի Բ-ի ապարանքը քարակերտ գլխատներից ու դահլիճներից բաղկացած համակառույց է եղել։


== Ծանոթագրություններ ==
Տիգրան Գնունի

Տիգրան Սերգեյի Գնունի հայ ճարտարագետ, ՀՀ Էներգետիկայի գիտահետազոտական ինստիտուտի գլխավոր տնօրենը։


== Դասախոսություններ ==
Tigran Gnuni (փետրվարի 8, 2011)։ «Power System of Armenia: Development Strategy and Regional Cooperation» (անգլերեն)։ First Preparatory meeting of the OSCE 19th Economic and Environmental Forum 
Tigran Gnuni (սեպտեմբերի 13, 2005)։ «Social-Economic and Juridical conditions in the Small HPP Sector in Armenia» (անգլերեն)։ Yerevan: SHYCA - Seminar on Small Hydro in Armenia: Promotion of Small Hydro Power Retrofittings and Implementation in the Caucasus and Carpathian Region 


== Հրատարակություններ ==
Գնունի Տ.Ս., Ալեքսանյան Լ.Հ (2009)։ «0.38/220 կՎ էլեկտրական ցանցերում բեռնվածքի անհավասարաչափության գործակցի վրա անկյունային ոչ սիմետրիկության ազդեցության հետազոտումը»։ Հայաստանի ճարտարագիտ. ակադեմիայի լրաբեր (ռուսերեն, անգլերեն) 6 (4): 525-528։ Արխիվացված է օրիգինալից 2010 թ․ նոյեմբերի 20-ին։ Վերցված է 2011 թ․ մայիսի 18 
Misak Avetisyan, David Bayless, Tigran Gnuni (2006)։ «Optimal Expansion of a Developing Power System under the Conditions of Market Economy and Environmental Constraints»։ Energy Economics (անգլերեն) 28: 455-466 
Tigran Gnuni, Gotthard Gerisch (2004-06-18)։ «Energieversorgung in Europa - Analyse des armenischen Stromversorgungssystems - Hohe Kosten und ungenugendes Inkasso belasten Erlose»։ Elektrizitatswirtschaft (գերմաներեն) 103 (12): 48-55։ ISSN 1619-5795։ 31178472 
Tigran Gnuni, Misak Avetisyan (2004)։ «Optimal Capacity Expansion and Facility Allocation of Hydro Power Plants under Constant and Growing Electrical Demand»։ Armenia: Finances and Economy (հայերեն) (Yerevan) 6 (41): 40-43  CS1 սպաս․ հայերենը նշված է (link)
Tigran Gnuni, Misak Avetisyan (2002)։ «Development of a Power System under the Conditions of Market Economy»։ Proceedings of the Annual Scientific Conference of the State Engineering University of Armenia (հայերեն) (Yerevan) 2: 530-532  CS1 սպաս․ հայերենը նշված է (link)
Գնունի Տ. Ս. (2002)։ «Էլեկտրաէներգետիկ շուկաների բարեփոխումների խնդիրները» (հայերեն)  CS1 սպաս․ հայերենը նշված է (link)(չաշխատող հղում)
Գնունի Տ. Ս., Մուրադյան Ռ. Ջ., Զաքարյան Ռ. Ն. (2000)։ «Հայաստանի էլեկտրաէներգետիկական համակարգի կառավարման կառուցվածքային բարեփոխումները ռազմավարական կառավարման տեսության հայեցակետից» (հայերեն)  CS1 սպաս․ հայերենը նշված է (link)(չաշխատող հղում)


== Աղբյուրներ ==
Սվեն-Գյորան Էրիկսոն

Սվեն-Գյորան Էրիկսոն (շվեդերեն՝ Sven-Göran Eriksson, փետրվարի 5, 1948(1948-02-05), Torsby, Վերմլանդ, Շվեդիա), շվեդ նախկին ֆուտբոլիստ, ով հանդես է եկել մի շարք շվեդական ակումբներում։ 1976 թվականից անցել է մարզչական աշխատանիքի, իր կարիերայի ընթացքում մարզել է այնպիսի ակումբներ, ինչպիսիք են իտալական Ֆիորենտինան, Լացիոն և Ռոման, անգլիական Մանչեսթեր Սիթին և Լեսթեր Սիթին, ինչպես նաև Անգլիայի, Մեքսիկայի և Կոտ դ'Իվուարի ազգային հավաքականները, սակայն առավել հայտնի է դարձել պորտուգալական Բենֆիկան մարզելու տարիներին։ Ներկայումս հանդիսանում է չինական Գուանչժոու Ֆուլի ակումբի գլխավոր մարզիչ։


== Կարիերա ==
2007 թվականի հուլիսից մինչև 2008 թվականի հունիսի 2-ը գլխավորել է անգլիական Մանչեսթեր Սիթին։ 2008 թվականի հունիսի 3-ից մինչև 2009 թվականի ապրիլի 2-ը գլխավորել է Մեքսիկայի ֆուտբոլի ազգային հավաքականը։ 2009 թվականի հուլիսից միչնչև 2010 թվականի փետրվարը հանդիսացել է Նոթս Քաունթիի սպորտային տնօրենը, որը հանդես է գալիս Անգլիայի երկրորդ ֆուտբոլային լիգայում, այն իր հեղինակությամբ Անգլիայում չորրորդն է։ Ղեկավարության փոփոխությունից հետո Էրիքսոնը լքեց պաշտոնը։ 2010 թվականի հոկտեմբերի 1-իցնշանակվեց Լեսթեր Սիթիի գլխավոր մարզիչ։ Կնքվեց երկու տարվա պայմանագիր։. 2011 թվականի հոկտեմբերի 24-ին Էրիքսոնն ազատվեց Լիսի մարչի պաշտոնից։.
2012 թվականի դեկտեմբերին բանակցություններ էր վարում Ուկրաինայի հավաքականի գլխավոր մարզչի պաշտոնը ստանձնելու համար, սակայն դրանք ավարտվեցին անհաջողությամբ։


== Մարզչական նվաճումներ ==


=== Միջզագային առաջնություններ ===
2002 և 2006 թվականների աշխարհի առաջնության 1/4 եզրափակչի մասնակից
ԵՎՐՈ 2004-ի 1/4 եզրափակչի մասնակից


=== Եվրագավաթներ ===
ՈՒԵՖԱ-ի գավաթի չեմպիոն՝ 1982
Չեմպիոնների գավաթի եզրափակչի մասնակից՝ 1990
Գավաթակիրների գավաթի հաղթող՝ 1999
Եվրոպայի սուպերգավաթակիր՝ 1999


=== Ազգային առաջնություններ ===
Շվեդիայի չեմպիոն՝ 1982
Շվեդիայի գավաթակիր՝ 1979, 1982
Պորտուգալիայի չեմպիոն՝ 1983, 1984, 1991
Պորտուգալիայի գավաթակիր՝ 1983
Պորտուգալիայի սուպերգավաթակիր՝ 1989
Իտալիայի գավաթակիր՝ 1986, 1994, 1998, 2000
Իտալիայի չեմպիոն՝ 2000


=== Անձնական նվաճումներ և տիտղոսներ ===
Իտալիայի տարվա լավագույն մարզիչ (2000)
Շվեդ արքայազնի մեդալ՝ սպորտային ոլորտում ունեցած նվաճումների համար (2001)
Շվեդիայի տարվա ֆուտբոլային անձ (2001)
Մեծ Բրիտանիայի տարվա սպորտային մարզիչ (2001)
BBC-ի վարկածով տարվա մարզիչ (2001)


== Ծանոթագրություններ ==


== Արտաքին հղումներ ==
Էրիկսոնի ինքնակենսագրականի մասին
The Guardian-ը Էրիկսոնի մասին
Հովհաննես Է Աջապահյան

Հովհաննես Է Աջապահյան (18-րդ դար, Սիս, Քոզանի գավառ, Ադանայի Էյալեթ, Օսմանյան կայսրություն - 1846, Սիս, Քոզանի գավառ, Ադանայի Էյալեթ, Օսմանյան կայսրություն), հայ հոգևորական գործիչ, Մեծի Տանն Կիլիկիո կաթողիկոս (1833-1846), Աջապահյանների իշխանական տոհմից։


== Կենսագրություն ==
Հովհաննես Է Աջապահյանը Մեծի Տանն Կիլիկիո կաթողիկոս է ընտրվել 1833 թվականին՝ հաջորդելով իր ազգական Եփրեմ Բ Աջապահյանին։ Գահակալել է մինչ 1846 թվականը։


== Ծանոթագրություններ ==
Զբոսայգի (մուլտֆիլմ)

Զբոսայգի (էստ․՝ Park), մուլտֆիլմ, որը նկարահանվել է 1966 թվականին, ռեժիսոր Էլբերտ Տուգանովի կողմից, «Տալլինֆիլմ» ստուդիայում։


== Սյուժե ==
Կեղտոտ ճանապարհից այգի են կառուցում։ Բոլոր պաշտոնյաներն ամեն ինչ հաշվարկում են, կառուցում և բոլորին հրավիրում այգու բացմանը։ Բայց անհարմար ճանապարհների պատճառով կարիք է լինում ամեն ինչ վերակառուցել։ Բայց վերակառուցված այգին ուրախություն չի բերում ոչ մի մարդու, քանի որ ճանապարհներն ավելի անհարմար են դարձրել։


== Հեղինակներ ==
Սցենարիստ` Վալենտին Ռուշկիս
Ռեժիսոր` Էլբերտ Տուգանով
Նկարիչ` Խեննո Կյաո
Օպերատոր` Արվո Նուուտ
Կոմպոզիտոր` Յուլո Վինտեր
Հնչյունային ռեժիսոր` Գերման Վախտել
Տիկնիկները պատրաստել են` Խիլլե Մյաննիկ, Տիլտ Լյուտտեր, Պեէտեր Կյունապու


== Քննադատների արձագանք ==


== Ծանոթագրություններ ==


== Արտաքին հղումներ ==
«Զբոսայգին» մուլտֆիլմը «Անիմատոր.ռու» կայքում
Զբոսայգին(անգլ.) ֆիլմը Internet Movie Database կայքում
http://www.efis.ee/en/film-categotries/movies/id/5372
Կրիվայա ցամաքալեզվակ

Կրիվայա ցամաքալեզվակ (թարգմանաբար՝ Կեռ ցամաքալեզվակ, ուկրաիներեն՝ Крива коса), լվացվող ավազային ցամաքալեզվակ, գտնվում է Ազովի ծովի հյուսիսարևելյան, ուկրաինական ափին։
Մտնում է Դոնեցկի մարզի տարածքի մեջ։ Գտնվում է Մարիուպոլ քաղաքից մոտ 50 կմ և Բելոսարայսկի ցամաքալեզվակից մոտ 100 կմ հեռավորության վրա։ Ցամաքալեզվակը ծովի մեջ է ձգվում 9 կմ, ձևով հիշեցնում է կեռ թուր։ Նրա արևելյան մասը ունի բավականին զառիվեր լանջեր, արևմտյան կողմից գտնվում են փոքր ծոցեր, որտեղ աճել են եղեգներ և ջրիմուռներ։
Ակերեն (Բասենի գավառ)

Ակերեն, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Արևմտյան Եփրատի ավազանի Կուրդար գետի աջ կողմում, Մամախաթուն գյուղաքաղաքից 20 կմ հարավ-արևելք։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռուբեն Աբրահամյան

Ռուբեն Թադեոսի Աբրահամյան (փետրվարի 3, 1881(1881-02-03), Գնիշիկ, Հայաստան - հոկտեմբերի 26, 1951(1951-10-26), Երևան, Հայկական ԽՍՀ, ԽՍՀՄ), հայ իրանագետ-լեզվաբան, բանասիրական գիտությունների դոկտոր, պրոֆեսոր (1935)։


== Կենսագրություն ==
Ծնվել է փետրվարի 3-ին, Գնիշիկ գյուղում (այժմ Վայոց ձորի մարզ)։ Ավարտել է Էջմիածնի Գևորգյան ճեմարանը (1899), Երևանի գիմնազիան (1906), սովորել Կիևում (1907), Լայպցիգում (1909), Պետերբուրգի համալսարանում (1911)։
Զբաղվել է մանկավարժությամբ Թիֆլիսում (1912-1920), Իրանում (1921-1946)։ 1935 թվականին Թեհրանի համալսարանում հիմնադրել է հին պարսկերենի և պահլավերենի ամբիոնը։ 1946 թվականին վերադարձել է Հայաստան։ Գիտական գործունեությունն սկսել է 1911 թվականից։ Զբաղվել է պարսկերենի պատմության պարբերացման հարցերով։ Հիմնական աշխատությունն է «Պահլավերեն-պարսկերեն-հայերեն-ռուսերեն-անգլերեն բառարան»-ը (1965), որտեղ պահլավական համարժեքների դիմաց տրված են հայկական փոխառյալ բառերը։ Թարգմանել է պարսկերենից՝ Բաբա Թահեր Օրիանի, Ֆիրդուսիի ստեղծագործություններից, պահլավերենից՝ «Արտա Վիրապ նամակ» և «Յուշտի Ֆրիան» երկերը։ Մահացել է հոկտեմբերի 26-ին, Երևանում։


== Երկեր ==
Ֆերղովսին և իր Շահնամեն, հ. 1, Թեհրան, 1934
Սայաթ-Նովայի տաղերը, ներածական հոդվածով, լեզվի ուսումնասիրությամբ, բառարանով և այլ հոդվածներով ու դիտողություններով, Թեհրան, 1943
Dialectes des Israélites de Hamadan et d'Ispahan et dialecte de Baba Tahir, Tehran, 1936


== Ծանոթագրություններ ==
Էրիշտեր

Էրիշտեր, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 20-22 կմ հարավ-արևելք՝ Մեղրագետի ափին։


== Բնակչություն ==
XIX դարի վերջին ուներ 750 հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և բրուտագործությունն էր։


== Պատմամշակութային կառույցներ ==
Էրիշտերն ուներ եկեղեցի։ Գյուղից հյուսիս գտնվում էր Ս. Կարապետ եկեղեցին։
Գյուղում կար վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քեմբլ

Քեմբլ (անգլերեն՝ Kemble), 18-19–րդ դարերի անգլիացի դերասանների ընտանիք։ Նախահայրն է Ռոջեր Քեմբլ։ Նրա տասներկու զավակներից (համարյա բոլորը դերասաններ) ամենանշանավորներից են՝ Սիդդոնս Սառան (1755–1831), Ջոն Ֆիլիպ Քեմբլ (1757–1823),Չարլզ Քեմբլ (1775–1854)։


== Զավակները ==


=== Ջոն Ֆիլիպ Քեմբլ ===
Ջոն Ֆիլիպ Քեմբլ դերասան, դրամատուրգ։ Հանդես է եկել Լոնդոնի «Դրուրի Լեյն», «Քովենտ Գարդեն» (ղեկավարել է որոշ ժամանակ) թատրոններում, գլխավորել Դուբլինի թատրոնը։ Կլասիցիստական ուղղության ներկայացուցիչներից էր, ունեցել է բեմական բարձր կուլտուրա, եղել մենախոսության խոշոր վարպետ։ Դերերից են՝ Համլետ, Օթելլո, Բրուտոս (Շեքսպիրի «Համլետ», «Օթելլո», «Հուլիոս Կեսար»)։ 


=== Չարլզ Քեմբլ ===
Չարլզ Քեմբլ(1775–1854), դերասան։ Խաղացել է գավառում և Լոնդոնում («Դրուրի Լեյն», «Քովենտ Գարդեն»), հյուրախաղերով հանդես է եկել Բելգիայում, Ֆրանսիայում, Գերմանիայում, ԱՄՆ–ում։ Ամենահաջողված դերերից են Ռոմեո և Մերկուցիո (Շեքսպիրի «Ռոմեո և Ջուլիետ»)։ Այլ դերերից են՝ Օռլանդո, Շայլոկ (Շեքսպիրի «Ինչպես կուզեք», «Վենետիկի վաճառականը»), Չարլզ (Շերիդանի «Չարախոսության դպրոցը»)։
Պրանդտլի թիվ

Պրանդտլի թիվ, հեղուկներում և գազերում ընթացող ջերմային պրոցեսների նմանության հայտանիշներից։
Կոչվել է Լ․ Պրանդալի անունով։ Որտեղ մածուցիկության կինեմատիկական գործակիցն է, մածուցիկության դինամիկական գործակիցը, խտությունը, ջերմահաղորդականության գործակիցը ջերմաստիճանահաղորդականության գործակիցը, միջավայրի տեսակարար ջերմունակությունը հաստատուն ճնշման դեպքում։
Պրանդտլի թիվ միջավայրի ֆիզիկական բնութագիր է և կախված է միայն դրա թերմոդինամիկական վիճակից։ Նմանության մյուս հայտանիշների Պրանդալի թվի և Ռեյնոլդսի թվի հետ Պրանդտլի թիվ կապված է առնչությամբ։
Նիժնեերոխին (Կամենսկի շրջան)


== Վերնագրի տեքստ ==
Նիժնեյերոխին (ռուս.՝ Нижнеерохин), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գուսևսկի գյուղական համայնքի կազմի մեջ։